stanford-oval/wikipedia huggingface dataset:
השגרירים (הולביין)
תיאור

על רקע וילון ירוק ניצבות שתי דמויות משני עבריו של מתקן לתצוגה. על המתקן, שהמדף העליון שלו מכוסה בשטיח אוריינטלי (אנ'), מתוארים חפצים רבים, בהם סקסטנט, אצטרולב, שני גלובוסים וספרים. רצפת החדר עשויה לוחות משובצים בפיסות שיש מגוון בסגנון קוסמאטסקי והיא מבוססת על דגם רצפת כנסיית וסטמינסטר שנוצרה במאה ה-13.
הדמות משמאל לובשת לבוש חילוני, בעוד שהדמות הימנית לובשת בגדי כהן דת מהתקופה. הספרים על השולחן מסמלים ידע – בין דתי ובין חילוני. כמו כן על השולחן במרכז התמונה מצויים גם סמלים דתיים. ישנה מחלוקת בין המלומדים בשאלת זהותן של שתי הדמויות העומדות המתוארות ביצירה. עד שנת 1900 (פרסום ספרה של מרי הרווי: "השגרירים של הולביין היצירה והיוצר") לא הייתה ידועה זהות הדמויות. הרווי זיהתה את הדמויות וטענה כי משמאל עומד ז'אן דה דנטוויל (Jean de Dinteville) שגריר צרפת לאנגליה בשנת 1533, ומימין עומד ג'ורג' דה סלב (Georges de Selve), בישוף לאווּר (Lavaur) אשר ביקר בלונדון באביב באותה שנה. לפי דעה אחרת, שהועלתה בשנת 2003, משמאל אכן עומד דה דינטווי, אולם מימין עומד אחיו הבכור, פרנסואה דה דינטווי, בישוף אוסר שבצרפת. דה דינטווי היה שגריר צרפת ברומא בשנים 1531–1533 ונודע בתמיכתו באמנויות ובמדע. הצעה זו מתבססת על רשימת מלאי משנת 1589 של טירת פוליסי (צר'), מקום מגוריו של ז'אן דה דינטווי, אולם הצעה זו אינה מתיישבת עם הגילאים המופיעים על ספר ועל פגיון לצד הדמויות בתמונה.
המאפיין המפורסם ביותר ביצירתו של הולביין הוא הגולגולת המעוותת המופיעה בתחתית התמונה. הגולגולת מצוירת בצורה אנאמורפית – ניתן לראותה רק כאשר הצופה עומד בזווית התמונה ומביט בה תוך הטיית הראש. הגולגולת, המופיעה ביצירות רבות לאורך הרנסאנס, בדרך כלל כסמלת ה"ואניטאס" (ריקנות) או המוטו "ממנטו מורי" (זכור את יום מותך). הגולגולת אינה מאפיינת דווקא את הולביין, ולא ברור מדוע הוא מופיע במרכז התמונה בצורה כה בולטת. לפי סברה, הציור ניתלה בחדר מדרגות כך שהגולגולת הייתה ברורה לאדם היורד מהמדרגות.
אף שהולביין (יליד גרמניה) שהה באנגליה במרבית שנות חייו, יצירותיו הושפעו מהאסכולה ההולנדית המוקדמת, ומכילות מאפיינים "פלמיים" (המזכירים יצירות של יאן ואן אייק). אסכולה זו נהגה לאפיין את הדמויות המופיעות ביצירה באמצעות חפצים.
אחת הפרשנויות ליצירה מבקשת לראות בה ציור קוסמוגוני המציג את כל העולם הידוע: השמיים – באמצעות האצטרולב, הגלובוסים והסקסטנט, הארץ – באמצעות הספרים וכלי המוזיקה, והמוות או העולם התחתון – באמצעות הגולגולת.
המוזיאון לארכאולוגיה ואנתרופולוגיה של אוניברסיטת פנסילבניה

| --- | --- |

גן המים בחזית המוזיאון
 מידע כללי
 סוג:  ארכאולוגיה ואנתרופולוגיה
 כתובת:  3260 South St., Philadelphia, PA 19104 
 מיקום:  פילדלפיה 
 מדינה:  ארצות הברית 
 בעלים:  אוניברסיטת פנסילבניה 
 מייסדים:  ויליאם פפר, Sara Yorke Stevenson 
 הקמה ובנייה
 תקופת הבנייה:  ?–1887
 תאריך פתיחה רשמי:  1887 
 אדריכל:  וילסום אייר, פרנק מיילס דיי, קופ וסטיוארדסון 
 קואורדינטות:  39°56′56″N 75°11′28″W﻿ / ﻿39.949°N 75.1911°W﻿ / 39.949; -75.1911
 www.penn.museum
  (למפת פילדלפיה מוגדלת) המוזיאון לארכאלוגיה ואנתרופולוגיה של אוניברסיטת פנסילבניה (למפת פילדלפיה רגילה) המוזיאון לארכאלוגיה ואנתרופולוגיה של אוניברסיטת פנסילבניה 
 
המוזיאון לארכאולוגיה ואנתרופולוגיה של אוניברסיטת פנסילבניה
המוזיאון לארכאולוגיה ואנתרופולוגיה של אוניברסיטת פנסילבניה (באנגלית: The University of Pennsylvania Museum of Archeology and Anthropology) שוכן בקמפוס אוניברסיטת פנסילבניה באזור המכונה "יוניברסיטי סיטי" בעיר פילדלפיה, במדינת פנסילבניה שבארצות הברית. המוזיאון מכונה גם "מוזיאון פן" (באנגלית: Penn Museum) או "המוזיאון האוניברסיטאי" (University Museum).
היסטוריה

המוזיאון נוסד בשנת 1887 כמוזיאון אוניברסיטאי. במהלך ראשית שנות ה-20 שלח המוזיאון משלחות ארכאולוגיות ואנתרופולוגיות למצרים, לעיראק, לאפריקה, למזרח אסיה ולדרום אמריקה, ומוצגים שאספו המשלחות מוצגים במוזיאון.
המוזיאון שוכן במבנה בסגנון אדריכלות בוז-אר, שנחשב לאחד היפים בבנייני האוניברסיטה. במהלך השנים הורחב המוזיאון מספר פעמים, אולם גם המבנה המורחב מהווה רק שליש ממבנה המוזיאון על פי תוכניתו המקורית השאפתנית, שנועדה להקים את המוזיאון הגדול ביותר בארצות הברית. המבנה תוכנן על ידי צוות אדריכלים שלימדו בפקולטה לאדריכלות של האוניברסיטה, ובהם וילסום אייר ופרנק מיילס דיי. המבנה הושלם בשנת 1899, ובו הוצגו הממצאים מהמשלחת הראשונה של המוזיאון שחפרה באזור ניפור. בשנת 1915 הוקם מבנה הרטונדה ובו האודיטריום של המוזיאון, וכן אוספי הפפירוסים. בשנת 1926 נחנך אגף קוקס בתכנונו של האדריכל צ'ארלס קלאודר ובו מוצגים כיום האוספים המצריים של המוזיאון, ובשנת 1929 הוקף אגף שארפ.
אוספי המוזיאון

במוזיאון אוספים נרחבים ממצרים העתיקה (ובהם פסלים, תגליפים ומומיות, ואף ספינקס שלם מארמונו של פרעה מרנפתח), סין (בין היתר מוצגים פסלים, ציורים, וכן כדור בדולח שהיה שייך לקיסרית קישי) והמזרח התיכון (ובהם פסלים מאור, כתרים, כלי מוזיקה ותכשיטים שומרים), וכן יצירות אמנות מיוון העתיקה ורומא העתיקה, אמנות פרה-קולומביאנית, אמנות של תרבות המאיה (מחפירות שנערכו בעיר טיקל שבגואטמלה בין השנים 1956 -1970 על ידי צוותי האוניברסיטה) ואמנות בודהיסטית. אוספים קטנים נוספים הם אוספי האמנות האפריקאית.
הקונסרבטוריון של פראג

| --- | --- |

 קונסרבטוריון
 על שם:  פראג 
 תקופת הפעילות:  1808–הווה (כ־216 שנים) 
 מיקום
 מדינה:  צ'כיה צ'כיה
 קואורדינטות:  50°05′26″N 14°24′57″E﻿ / ﻿50.090555555556°N 14.415833333333°E﻿ / 50.090555555556; 14.415833333333
 prazskakonzervator.cz
  (למפת פראג מוגדלת) הקונסרבטוריון של פראג(למפת פראג רגילה) הקונסרבטוריון של פראג
 
הקונסרבטוריון של פראג בעיר העתיקה של פראג
הקונסרבטוריון של פראג (בצ'כית: Pražská konzervatoř) הוא בית ספר בפראג, המוקדש להוראת אמנויות המוזיקה והמשחק בתיאטרון.
הוראה

הקונסרבטוריון של פראג מציע לימודי נגינה בכלי מיתר, כלי נשיפה, פסנתר ועוגב, וכן אקורדיון וגיטרה, כמו גם שירה, הלחנה, ניצוח ומשחק. הלימודים נמשכים 6 שנים. בתוכנית הלימודים התמחות במקצועות תאורטיים, לימודי שפה והשכלה כללית. הקונסרבטוריון מקיים תזמורת סימפונית ותזמורת קאמרית משלו, כמה הרכבים קאמריים ולהקת תיאטרון. מדי שנה מקיים המוסד כ-250 קונצרטים ו-40 מופעי תיאטרון.
בשנת הלימודים 2005/06 למדו בקונסרבטוריון כ-550 תלמידים צ'כים ו-40 תלמידים זרים.
היסטוריה

את הקונסרבטוריון של פראג ייסדו בשנת 1808 אריסטוקרטים ותושבים מקומיים. הלימודים החלו בשנת 1811, לאחר דחייה שגרמו מלחמות נפוליאון. בדז'יך דיויש ובר מונה למנהל הראשון של בית הספר.
בשנת 1891 הצטרף אנטונין דבוז'אק לסגל המורים כראש מחלקת ההלחנה. הוא היה מנהל בית הספר בין 1901 ל-1904. בין תלמידיו של דבוז'אק המלחינים יוזף סוק (בהמשך מנהל הקונסרבטוריון), רודולף פרימל, אוסקר נדבאל ופרנץ להאר.
רשימת הפרופסורים שלימדו בבית הספר כוללת גם את הפסנתרן וילם קורץ, בהמשך מנהל בית הספר.
עם הקמת צ'כוסלובקיה בשנת 1918, נוספו לבית הספר מחלקות דרמה ובלט. בין בוגרי הקונסרבטוריון קארל אנצ'רל, רפאל שכטר, ייז'י בלוהלאווק, יאן קובליק ורפאל קובליק, בוהוסלב מרטינו, יאן טאליך.
המוזיאון לאמנות יפה (בודפשט)

| --- | --- |


הכניסה הראשית למוזיאון
 מידע כללי
 סוג:  אמנות
 כתובת:  כיכר הגיבורים, בודפשט
 מיקום:  זוגלו 
 מדינה:  הונגריה 
 מייסדים:  לאיוש קושוט 
 הקמה ובנייה
 תקופת הבנייה:  ?–1906
 תאריך פתיחה רשמי:  1906 
 אדריכל:  אלברט שיקדאנץ
 קואורדינטות:  47°30′57″N 19°04′36″E﻿ / ﻿47.51587°N 19.07678°E﻿ / 47.51587; 19.07678
 http://www.szepmuveszeti.hu/
  (למפת בודפשט מוגדלת) המוזיאון לאמנות יפה(למפת בודפשט רגילה) המוזיאון לאמנות יפה
 
מוזיאון האמנויות היפות (בהונגרית: Szépművészeti Múzeum) הוא מוזיאון לאמנות בבודפשט, בבירת הונגריה.
מיקום ומבנה

מבנה המוזיאון ניצב בכיכר הגיבורים בפתח הפארק העירוני של בודפשט, מול בניין היכל האמנות, שחזיתו דומה. המבנה הוקם בין השנים 1900-1906 בסגנון נאו-קלאסי.
האוסף

המוזיאון מיועד להצגת אמנות לא-הונגרית ומורכב משישה אוספים:
אמנות מצרים העתיקה - אוסף גדול (השני בגדלו במרכז אירופה) של אמנות מצרית בעיקר פרי מחקריו של האגיפטולוג ההונגרי אדוארד מאהלר שנרכש בשנות ה-30 של המאה ה-20
אמנות יוון העתיקה ואמנות קלאסית - האוסף מכיל בעיקר פסלי שיש, בהם "הרקדן מבודשט", פסל שיש מהמאה ה-3. כן מוצגים כלי קרמיקה וארד
ה"מאסטרים" (ציירי המאות 13 עד ה-18) - 3,000 ציורים המתארים את תולדות האמנות באירופה בהם ציורי מאיטליה, גרמניה, הולנד ופלנדריה, צרפת, בריטניה וספרד. בין אוצרות האמנות "דיוקן איש צעיר" מאת ג'ורג'ונה, "המדונה של סטרהאזי" מאת רפאל, מספר ציורים של אניולו ברונזינו, טיציאן, טינטורטו, "דיוקן איש צעיר" של אלברכט דירר, "יוחנן המטביל" מאת פיטר ברויגל האב ויצירות מאת רובנס, פרנס הלס, אל גרקו, ולסקז וגויה.
פיסול מימי הביניים ועד המאה ה-17 - מכיל פיסול איטלקי ברובו שגולת הכותרת שלו היא פסל ארד קטן של פרש מאת לאונרדו דה וינצ'י. כמו כן מוצגים פסלי עץ צבוע מגרמניה ואוסטריה.
אמנות המאה ה-19 וראשית ה-20 - רצף היסטורי של יצירות מאסכולת בידרמייר הפריזאית, דרך אמנות רומנטית המיוצגת על ידי יצירות של אז'ן דלקרואה, ז'אן-בטיסט קאמי קורו וגוסטב קורבה ועד האימפרסיוניזם (מאנה, פיסארו, רנואר וטולוז-לוטרק). כמו כן מוצגים פסלים מאת אוגוסט רודן וקונסטנטן מנייה
אמנות גרפית - 10,000 רישומים ו-100,000 הדפסים המציגים את המסורת הגרפית של אירופה, ברובם מרכישות אוסף בית אסטרהאזי. גולת הכותרת של האוסף הם רישומים לציור "קרב אניירי" של דה וינצ'י, 15 רישומים של רמברנדט, 200 רישומים ואקווטינטינות של גויה.
אוסף ויקטור וסרלי - אוסף יצירות גרפיות מאת האמן ההונגרי ויקטור וסרלי, חלק מהאוסף המוצג דרך קבע במוזיאון המוקדש לאמן זה באובודה
הרמן יונסון

הרמן יונסון (באיסלנדית: Hermann Jónasson;‏ 25 בדצמבר 1896 –  22 בינואר 1976) היה פוליטיקאי איסלנדי שכיהן מטעם המפלגה הפרוגרסיבית בארצו בשתי תקופות כהונה כראש ממשלת איסלנד. בין השנים 1944 – 1962 הוא היה מנהיג המפלגה הפרוגרסיבית.
ראשית חייו

הרמן יונסון נולד בסקגפוירד (Skagafjörður) שבצפון איסלנד ליונס יונסון, חקלאי ונגר ולפאלינה ביורנסדוטיר. בשנת 1924 הוא הוסמך כעורך דין ובשנת 1945 הוא מונה להיות פרקליט בבית המשפט העליון.
קריירה פוליטית

ב-1934 נבחר יונסון לאלת'ינגי (הפרלמנט האיסלנדי) וביולי אותה שנה נבחר להיות ראש ממשלת איסלנד, תפקיד בו הוא כיהן עד מאי 1942. כהונתו זו כללה את אחת התקופות הקשות ביותר בהיסטוריה של איסלנד. בשנים שלפני מלחמת העולם השנייה היה עליו להתמודד עם הלחצים התמידיים מגרמניה הנאצית ומהממלכה המאוחדת בנוגע לעמדתה הדיפלומטית של איסלנד. עם פרוץ המלחמה, עקב הכיבוש הגרמני של דנמרק נותקו הקשרים בין דנמרק לבין איסלנד ואיסלנד נאלצה לקחת על עצמה את השליטה המלאה על יחסי החוץ שלה שקודם לכן נוהלו על ידי דנמרק. ב-10 במאי 1940 כבשה בריטניה את איסלנד. בתחילת יולי 1941, על פי המלצת בריטניה, פנה יונסון בבקשה לנשיא ארצות הברית, פרנקלין דלאנו רוזוולט, שישלח את צבאו להגן על האי.
תקופת כהונתו השנייה של יונסון כראש הממשלה הייתה מיולי 1956 ועד דצמבר 1958. בבחירות הכלליות שנערכו ב-1956 איחדו המפלגה הפרוגרסיבית והמפלגה הסוציאל-דמוקרטית כוחות ויצרו את הברית האלקטורלית שנודעה בכינוי "ברית הפחד". בהקשר זה היה הפחד מפני מפלגת העצמאות הימנית. לאחר הבחירות הרכיבה ברית הפחד קואליציה בשיתוף "ברית העם". הייתה זו ממשלת השמאל הראשונה בתולדות איסלנד והיא נתקלה בקשיים מראשית כהונתה ולא פחות מכך, היא הייתה עוינת באופן יחסי ורחשה חוסר אמון כלפי ארצות הברית ושאר בנות בריתה מברית נאט"ו. עם כניסתו לתפקידו הוא הצהיר שנוכחות חיילים של ארצות הברית באיסלנד אינה דרושה עוד וכי הוא יפעל לפינוי הכוחות האמריקאיים. אולם למרות זאת, בפברואר 1958 דחה יונסון את הקריאה של ברית המועצות שאיסלנד תהיה נייטרלית ותפרוש מנאט"ו. נושא נוסף שהעסיק את יונסון היה זכויות הדיג. עם כניסתו לתפקידו כראש ממשלה הוא הצהיר שיפעל להרחבת תחום הדייג של איסלנד כדי לשפר את כלכלת האי. ביוני 1958 הצהיר יונסון על הרחבת אזורי הדיג של איסלנד מ-4 ל-12 מיל והוא עמד על כך למרות העימות על הממלכה המאוחדת.
הקואליציה של יונסון התפרקה בדצמבר 1958 על רקע דרישת הסוציליסטים והקומוניסטים לסובסידיות, להן סירבה מפלגתו של יונסון באופן נחרץ. בעקבות זאת הוקמה קואליציה חדשה, של מפלגת העצמאות והסוציאל-דמוקרטים, שנודעה כ"ממשלת השיקום" והאריכה ימים.
ליונסון יצא שם של אדם בעל רצון חזק ומזג סוער לעיתים. ידוע על מקרה בו הוא סטר לחבר האלת'ינגי מהמפלגה הסוציאליסטית. עם זאת, רחשו לו כבוד הן עמיתיו והן מתנגדיו והוא ייזכר בחיבה כאחד הפוליטיקאים הגדולים ביותר של איסלנד במאה ה-20.
משפחתו

יונסון היה אביו של סטינגרימור הרמנסון שכיהן גם הוא כראש ממשלת איסלנד בשנות השמונים. נכדו, גודמונדור סטינגרימורסון, נבחר ב-2009 לאלת'ינגי.
ב-2007 הייתה דמותו של יונסון במרכזה של מחלוקת קלה, כאשר בדיקת סמני DNA הוכיחה שבמהלך שנות פעילותו הציבורית נולד לו ילד מחוץ לנישואים. עורך דין בשם לודוויק גיזוררסון טען במשך כמה שנים שהוא בנו של יונסון. לאחר שנים מספר של מאבקים משפטיים הוכח באמצעות בדיקת DNA שטענתו הייתה נכונה.
הערות שוליים

↑  כיבוש איסלנד בידי צבא ארצות הברית, אמר, 8 ביולי 1941
1 2  איסלנד תדרוש פינוי כוחות ארה"ב - "המצב בעולם השתנה", דבר, 26 ביולי 1956
↑  איסלנד דוחה אגרת בולגנין, דבר, 9 בפברואר 1958
↑  ראש ממשלת איסלנד, על המשמר, 3 ביוני 1958
↑  ועידת דיג בלונדון בלי איסלנד, דבר, 9 בספטמבר 1958
↑  האיסלנדים גוברים על הבריטים, הארץ, 19 בספטמבר 1958
↑  ממשלת איסלנד התפטרה, הארץ, 5 בדצמבר 1958
↑  Lúðvík: Gleðst yfir að barnsfaðernismálinu fer að ljúka (באיסלנדית)
| ראשי ממשלת איסלנד |
| --- | --- | --- |
| השר לענייני איסלנד | הנס הפסטין • ביורן יונסון • כריסטיאן יונסון • הנס הפסטין • זיגרדור אגרז • איינר ארנורסון |  |
| ממלכת איסלנד | יון מגנוססון • זיגרדור אגרז • יון מגנוססון • מגנוס גודמונדסון (בפועל) • יון תורלקסון • טריגווי תורהלסון • אאוסגייר אאוסגיירסון • הרמן יונסון • אולאפור תורס • ביורן תורדרסון |  |
| רפובליקת איסלנד | אולאפור תורס • סטפן יוהאן סטפנסון • אולאפור תורס • סטיינגרימור סטיינתורסון • אולאפור תורס • הרמן יונסון • אמיל יונסון • אולאפור תורס • ביארני בנדיקטסון (13) (בפועל) • אולאפור תורס • ביארני בנדיקטסון (13) • יוהאן הפסטין • אולאפור יוהאנסון • גייר הלגרימסון • אולאפור יוהאנסון • בנדיקט גרונדל • גונאר תורודסן • סטינגרימור הרמנסון • ת'ורסטיין פאלסון • סטינגרימור הרמנסון • דוד אודסון • הלדור אסגרימסון • גייר הארדה • יוהנה סיגורדרדוטיר • סיגמונדור דויד גונלאוגסון • סיגורדור אינגי יוהנסון • ביארני בנדיקטסון (27) • קתרין יקובסדוטיר • ביארני בנדיקטסון (27) |  |
| --- | --- |
בקרת זהויות :  GND: 1201646073  ISNI: 0000 0000 3176 8259  LCCN: n93017389  VIAF: 63215252   WorldCat (עם VIAF): 63215252
הקונפדרציה הארגנטינאית

הקונפדרציה הארגנטינאית (בספרדית: Confederación Argentina) הייתה מדינה בשטחי ארגנטינה של ימינו ושמה הוא אחד משמותיה של ארגנטינה כפי שנקבע בחוקתה, סעיף 35.
היסטוריה

בין השנים 1831 ל-1852 היו פרובינציות ארגנטינה מאורגנות כקונפדרציה ללא ראש מדינה. עם זאת, מושל פרובינציית בואנוס איירס (חואן מנואל דה רוסאס במשך מרבית התקופה) ניהל את יחסי החוץ של הקונפדרציה במשך תקופה זו. הקונפדרציה התעצבה והפכה לרפובליקה כפי שהיא כיום במהלך מלחמות האזרחים בארגנטינה שהתחוללו בתקופה זו.
ב-1852 הודח דה רוסאס, ואת מקומו לקח חוסטו חוסה דה אורקיסה. דה אורקיסה כינס קונגרס חוקתי שהניח את היסודות לחוקת 1853. בתגובה פרשה פרובינציית בואנוס איירס והפכה למדינה עצמאית. בואנוס איירס חזרה לרפובליקה ב-1863.
הערות שוליים

↑  הטקסט המלא של חוקת ארגנטינה
הר ת'ול (נונאווט)

ערך זה עוסק בהר בנונאווט. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,711 מ' 
 מדינה:  קנדה 
 מיקום:  נונאווט, קנדהקנדה
 רכס הרים:  הרי באפין 
 קואורדינטות:  73°01′01″N 78°25′01″W﻿ / ﻿73.0169°N 78.4169°W﻿ / 73.0169; -78.4169
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר ת'ול(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר ת'ול(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןהר ת'ול(למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןהר ת'ול
 
הר ת'ול (באנגלית: Mount Thule) הוא הר ברכס הרי באפין על האי ביילוט, בטריטוריית נונאווט, שבקנדה.
רכס הרי באפין הוא חלק מהקורדילרה הארקטית.
הר ת'ול ממוקם 34 קילומטרים מצפון לכפר האינואיטי מפרצון פונד שבאי באפין.
גובהו של הר ת'ול 1,711 מטרים מעל פני הים.
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
התאחדות הכדורסל הפלסטינית

| --- | --- |
 מדינה:  מדינה פלסטינית 
 מטה הארגון:  רמאללה 
 תקופת הפעילות:  1963–הווה (כ־61 שנים) 
 
התאחדות הכדורסל הפלסטינית (בערבית: الاتحاد الفلسطيني لكرة السلة) היא הגוף המרכזי לכדורסל ברשות הפלסטינית. ההתאחדות הוקמה בשנת 1963, וקיבלה הכרה מארגוני הספורט הלאומיים, בהם FIBA. ההתאחדות מנהלת את נבחרת פלסטין בכדורסל ונבחרת פלסטין בכדורסל נשים וכמו כן את ליגת העל הפלסטינית בכדורסל. משרדה של ההתאחדות ממוקם ברמאללה, ויו"ר ההתאחדות הנוכחי הוא חאדר סבע.
המוזיאון לאמנות מודרנית

| --- | --- |

אין תמונה חופשית
 מידע כללי
 סוג:  מוזיאון לאמנות מודרנית
 כתובת:  מידטאון מנהטן 
 מיקום:  מנהטן 
 מדינה:  ארצות הברית 
 מייסדים:  לילי פץ בליס, מרי קווין סאליבן, אבי אולדריץ' רוקפלר 
 מבקרים בשנה:  2,788,236 (נכון ל־2016)
 הקמה ובנייה
 תקופת הבנייה:  ?–1929
 תאריך פתיחה רשמי:  7 בנובמבר 1929 
 אדריכל:  יושיו טאניגוצ'י, אדוארד דורל סטון, Philip Lippincott Goodwin 
 קואורדינטות:  40°45′42″N 73°58′39″W﻿ / ﻿40.761666666667°N 73.9775°W﻿ / 40.761666666667; -73.9775
 www.moma.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהמוזיאון לאמנות מודרנית(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהמוזיאון לאמנות מודרנית(למפת מנהטן רגילה) המוזיאון לאמנות מודרנית(למפת מנהטן מוגדלת) המוזיאון לאמנות מודרנית
 
המוזיאון לאמנות מודרנית בניו יורק (באנגלית: Museum of Modern Art ובראשי תיבות MoMA, מומה) הוא מוזיאון לאמנות מודרנית, ששוכן באזור מידטאון של רובע מנהטן שבניו יורק ונחשב לאחד ממוזיאוני האמנות הטובים בעולם.
הקמת המוזיאון

המוזיאון תוכנן על ידי האדריכל המודרניסטי אדוארד דורל סטון ונפתח לציבור לראשונה ב-7 בנובמבר 1929. ב-21 במאי 2002 נסגר המוזיאון לצורך שיפוצים נרחבים, ונפתח מחדש ב-20 בנובמבר 2004 בבניין חדש, שתוכנן על ידי האדריכל היפני יושיו טאניגוצ'י. במהלך השיפוצים הוצג חלק מאוסף המוזיאון במבנה ברובע קווינס, שכונה "מומה קווינס".
מוצגי המוזיאון

אוסף המוזיאון נחשב בקרב רבים כאוסף האמנות המודרנית הטוב בעולם. מוצגים בולטים באוסף המוזאון: "ליל כוכבים" של וינסנט ואן גוך, "העלמות מאביניון" של פבלו פיקאסו, "התמדתו של הזיכרון" של סלבדור דאלי, "ברודוויי בוגי ווגי" של פיט מונדריאן, "חבצלות המים" של קלוד מונה, "הריקוד" של אנרי מאטיס, "הרוחצת" של פול סזאן, "דיוקן עצמי עם שער קצוץ" של פרידה קאלו, "מרקי קמפבל" של אנדי וורהול, "הצוענייה הנמה" של אנרי רוסו, "הנאהבים" של רנה מגריט, ומספר יצירות של קוסימה פון בונין ורומן אופלקה.
אמנים אמריקאים בולטים שיצירותיהם מוצגות במוזיאון: ג'קסון פולוק, ג'ספר ג'ונס, אדוארד הופר, רוס בלקנר, אנדי וורהול, דון ואן וליט, צ'אק קולז, ראלף באסקי, רפאל אולבינסקי, אדוארד אבדיסיאן, מארק לומברדי ואנדרו וייאת'.
כמו כן, למוזיאון אוסף צילומים נרחב.
החמישייה הסודית

| --- | --- |

הספר הראשון בסדרת "החמישייה הסודית"
 החמישייה מפליגה לאי המטמון  Five Run Away Together  החמישייה יוצאת להרפתקה  Five Go to Smuggler's Top 
 מידע כללי
 מאת:  איניד בלייטון 
 איורים:  Jeanne Hives 
 שפת המקור:  אנגלית בריטית 
 סוגה:  ספרות ילדים ונוער 
 הוצאה
 הוצאה:  הודר וסטאוטון 
 תאריך הוצאה:  1942 
 
החמישייה הסודית (באנגלית: The Famous Five; לעיתים ידועה בשם "החמישייה" או "החמישייה המפורסמת") היא סדרת ספרים שכתבה הסופרת הבריטית איניד בלייטון, אשר פורסמו בין השנים 1942–1963. סדרת הספרים היא המפורסמת ביותר מבין ספריה של בלייטון – הכוללים גם את "השביעייה הסודית", "הרביעייה והתוכי" ו"חבורת הבלשים והכלב".
הסדרה כוללת 21 ספרים, אשר עוקבים אחר ארבעה ילדים וכלב שחוקרים ופותרים תעלומות רבות, ולאורך ההרפתקאות הם נהיים חברים בלבם ובנפשם. ספרי הסדרה תורגמו לעברית על ידי הסופר שרגא גפני תחת שם העט אבנר כרמלי. בשנת 2011 יצא תרגום חדש לסדרת הספרים בהוצאת אחוזת בית בתרגום חדש של דנה אלעזר-הלוי.
בהשראת סדרת הספרים הופקו סרטי קולנוע וסדרות טלוויזיה.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שלושה אחים - ג'וליאן בן 12, דיק בן 11 ואן בת 10 - נשלחים כל קיץ לעיירה שקטה בשם קירין, אל דודתם פאני, דודם קוונטין ובתם ג'ורג'יאנה, בת 11 - מתנהגת כמו בן ומתעקשת שיקראו לה ג'ורג'.
הסיפורים כמעט תמיד מתקיימים בחופשות הקיץ של הילדים כאשר הם חוזרים הביתה מהפנימיות בהם כל אחד שוהה במשך השנה. בכל פעם כאשר הם מתאחדים מחדש הם חווים הרפתקה חדשה אשר מתרחשת במיקום שונה בכל אחד מהספרים בסדרה. לפעמים העלילה מתרחשת בקרבת ביתה של ג'ורג' בעיירה קירין; בית זה מכונה בקתת קירין. מכיוון שגם ביתה של ג'ורג' וגם הבתים האחרים באזור הם בני מאות שנים, לעיתים ישנם מעברים סודיים או מנהרות אשר נבנו לצורך הברחה בתשתית של הבתים, אשר משחקות תפקיד מרכזי בעלילה של חלק מהספרים בסדרה. בהזדמנויות אחרות, הילדים יוצאים לקמפינג או טיול משותף או נשלחים לחופשה ביחד במקום אחר, אבל תמיד הם יוצאים בלווית טימי הכלב, כלבה של ג'ורג'. ליד ביתה של ג'ורג' יש מפרץ קטן ובו יש אי; באי יש טירה וארנבות ומרתפים. ליד בקתת קירין יש ביצות ויש צוקים.
דמויות > החמישייה הסודית

ג'וליאן קירין - הבכור מבין החמישה. בן דוד של ג'ורג' ואחיהם הגדול של דיק ואן. הוא ילד מבריק ומנהיג מטבעו. הדודה פאני מבחינה לעיתים קרובות בפיקחות שלו ובנאמנותו. אביו של מקס בסדרת האנימציה.
דיק קירין - בן דוד של ג'ורג', ואחיהם של ג'וליאן ואן. לעיתים מתבלבלים בינו לבין ג'ורג' בשל ההתנהגות שלו והשיער הכהה שלו. דיק הוא הליצן שבחבורה, אבל הוא גם מאוד מתחשב כשצריך. אביו של דילן בסדרת האנימציה.
ג'ורג'יאנה/ג'ורג' קירין - ג'ורג'יאנה היא ילדה נערית אשר דורשת מכל מכריה שיקראו לה ג'ורג'. משום שהיא בעלת שיער קצר מאוד והיא מתלבשת כמו בן, לעיתים קרובות אנשים טועים כאשר חושבים בטעות שהיא בן - טעות אשר גורמת לה לאושר רב. היא עקשנית מטבעה ובדומה לאביה, קוונטין, חמומת-מוח. אימה של ג'ו בסדרת האנימציה.
אן קירין - הצעירה שבחבורה. היא לא מחבבת את ההרפתקאות אליהן החמישייה נוטה להיכנס אך תמיד נאמנה לחבורה. אימה של אלי בסדרת האנימציה.
טימי הכלב - הכלב של ג'ורג' והקמע הבלתי-רשמי של החבורה. מוכן לתקוף זרים בלתי רצויים לפי פקודה של ג'ורג'. ומאוד נאמן לחמישייה.
ספרי הסדרה

בסדרה יצאו 21 ספרים:
החמישייה מפליגה לאי המטמון (1942) - Five on a Treasure Island - החמישייה מגלה מטמון באי קירין. האוצר הוא מטילי זהב הנמצאים במרתפים
החמישייה יוצאת להרפתקה (1943) - Five Go Adventuring Again- החמישייה מגלה מנהרה שמובילה לחוות קירין - חוות משפחתה של ג'ורג' מחברות החמישייה.
החמישייה בורחת (1944) - Five Run Away Together- החמישייה בורחת לאי קירין בגלל משפחת סטיק המרושעת, אבל מגלים משהו מוזר.
החמישייה במסתורי תל המבריחים (1945) - Five Go To Smuggler's Top- סערה גדולה מאלצת את החמישייה לנסוע לבית רחוק בראש גבעה מבודדת מוקפת ביצות, ושם מגלים הילדים תעלומה מסתורית ומסוכנת.
החמישייה בתעלומת הקרקס (1946) - Five Go Off In A Caravan
החמישייה חוזרת לאי קירין (1947) - Five on Kirrin Island Again
החמישייה במחנה קיץ (1948) - Five Go off to Camp
החמישייה בסכנה (1949) - Five Get into Trouble - החמישייה יוצאת להבראה בהרים. במקום סמוך הקרוי "מגדלי קדם" מתרחשים דברים מוזרים. החמישייה חודרת למקום ומגלה שבנה של בעלת המקום כלא אותה ומוכר מתכות שנמצאות בקרקע.
חברי החמישייה היכונו להרפתקה (1950) - Five Fall into Adventure
החמישייה במסע מרתק (1951) - Five on a Hike Together
החמישייה בטירת המסתורין (1952) - Five Have A Wonderful Time
החמישייה במגדל התעלומות (1953) - Five Go Down to the Sea
החמישייה דוהרת להרפתקה (1954) - Five Go to Mystery Moor
החמישייה לוחמת בכנופיית החוטפים (1955) - Five Have Plenty of Fun
החמישייה בדרך המסתורית (1956) - Five on a Secret Trail
החמישייה במערות ביליקוק (1959) - Five Go to Billycock Hill - טיס בחיל האוויר נעלם וסבורים שהוא ניסה לערוק ונהרג. החמישייה מצליחה לחלץ אותו וחפותו מתבררת.
החמישייה בטירת האוצר (1958) - Five Get into a Fix
החמישייה מסתבכת (1959) - Five on Finniston Farm
החמישייה בעמק אשמדאי (1960) - Five Go to Demon's Rocks - החמישייה נוסעת לחופשה במגדלור. הם מגלים אוצר ונכלאים במגדלור בידי נוכלים שרוצים לזכות באוצר
החמישייה פותרת תעלומות (1961) - Five Have a Mystery to Solve
החמישייה מתלכדת (1962) - Five Are Together Again
מהדורה מחודשת (תרגום: דנה אלעזר הלוי, הוצאת אחוזת בית):
החמישייה באי המטמון (2011)(הספר בקטלוג ULI)
החמישייה יוצאת לעוד הרפתקה (2011)(הספר בקטלוג ULI)
החמישייה מחליטה לברוח (2012)(הספר בקטלוג ULI)
החמישייה במצודת המבריחים (2012)(הספר בקטלוג ULI)
עיבודים > קולנוע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עיבודים > טלוויזיה

בהשראת סדרת הספרים הופקו ארבע סדרות טלוויזיה. הסדרה הראשונה, "החמישייה הסודית", שודרה במקור החל משנת 1978 עד 1979. הסדרה השנייה, "החמישייה הסודית", שודרה במקור החל משנת 1995 עד 1997. הסדרה השלישית, "החמישייה הסודית", שודרה במקור בשנת 2008, כאשר בשונה משתי הסדרות שבלייב אקשן היא מונפשת. הסדרה הרביעית, "החמישייה הסודית", משודרת החל משנת 2023.
בישראל שודרה הגרסה משנות השבעים בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים. העיבוד השני לסדרה שודר בערוץ הילדים.